Les administracions s´uneixen per promoure la constitució de l´Espai d´Interès Agrari del Baix Ter, Torroella de Montgrí i l'Estartit\nInici INICI Informació municipal Notícies Les administracions s´uneixen per promoure la constitució de l´Espai d´Interès Agrari del Baix Ter\nLes administracions s´uneixen per promoure la constitució de l´Espai d´Interès Agrari del Baix Ter\n(2.10.09) La Diputació de Girona, els Serveis Territorials del Departament d'Agricultura, Alimentació i Acció Rural, el Consell Comarcal del Baix Empordà, i el Consorci Alba-Ter han anunciat que volen sumar esforços per constituir un espai d'interès agrari al Baix Ter. L'Espai, que inclourà vint municipis del Baix Ter i que té una extensió d'unes 26.000 hectàrees, donarà suport a les activitats agràries i al desenvolupament local en l'àmbit rural per tal de garantir la viabilitat de les explotacions.\nEls ens promotors de la iniciativa sosten que després d'haver fet una anàlisi global de les zones agrícoles, s'han detectat mancances importants al territori que els ajuntaments no poden assumir. Per suplir aquest dèficit, les tres administracions i el consorci han decidit treballar conjuntament i proposar la creació d'un espai que tindrà un model de gestió que garantirà el respecte al territori i a la biodiversitat, a la vegada que ajudarà a conservar el patrimoni rural i contribuirà a revalorar les activitats agràries. A banda d'això, l'Espai promourà la realització de tasques educatives i la valoració del món rural.\nTambé es volen sumar esforços per poder donar resposta a alguns dels problemes que han d'afrontar els ajuntaments i la pagesia, com són ara la vigilància en els espais rurals, el manteniment de camins i recs, la disciplina urbanística pel que fa al barraquisme,o la capacitat d'interlocució amb les administracions competents.\nEl promotors destaquen el potencial que pot representar una estructura de gestió pensada des del món local amb la participació activa de la pagesia per millorar el suport tècnic a les explotacions, la comercialització o la sensibilització de la ciutadania respecte a la importància de les activitats agrícoles.\nLa figura d'espai d'interès agrari no vol en cap cas contraposar-se al projecte de Parc Natural del Montgrí, les illes Medes i el Baix Ter, que en aquests moments està tramitant el Govern de Catalunya, ja que és del tot compatible amb la resta de qualificacions sectorials que tingui o pugui tenir el territori.\nQuè és un espai agrari?\nUn parc agrari és un espai preservat especialment per al manteniment de l'activitat agrària, cosa que el diferencia de la resta d'espais protegits. La seva finalitat és preservar la superfície agrària, promoure el desenvolupament econòmic del territori i de les explotacions agrícoles, i conservar i difondre'n els valors ambientals, naturals i culturals.


Registrar dominis .online - Entorno Digital\nRegistre de dominis .online\nDominis | Dominis | Extensions de dominis | .online\nONLINE és un domini genèric que serveix per identificar-te amb un nom, producte, marca, etc a Internet, mitjançant una pàgina web o altres serveis com el correu electrònic. Per exemple si algú vol veure la teva pàgina web que està sota el teu domini ONLINE escriurà en un navegador www.elteunomdemarca.online\nEl registre de dominis .online no té restriccions en fase lliure.\nRequeriments de dominis .online\nPROMOCIÓ ALTA DOMINI .ONLINE PER NOMÉS 10,5€ FINS AL 31 DE DECEMBRE DE 2019\nA la Fase lliure dels dominis .online, qualsevol persona física o jurídica podrà registrar dominis en aquesta extensió. Aquesta fase es regeix per la norma del que primer arriba, primer registra. Les tarifes de registre són les de la fase lliure general.\n- Amb la compra del teu domini .online pots seleccionar els nostres serveis de DNS per l'activació del teu domini ".online".\n- Entorno posa a la teva disposició amb el registre del domini .online una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .online pots veure la nostra secció de serveis corporatius.\n- Al comprar el domini web amb l'extensió .online podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .online\nPer registrar dominis genèrics .online has de completar el formulari de registre on-line.\nEls dominis .online es poden contractat entre 1 i 10 anys.\nPer renovar dominis .online aquests han d’estar en període de renovació i es poden renovar entre 1 i 9 anys.\nEls dominis .online també admeten renovació anticipada.\nPer a transferir dominis .online és necessari:\nAl transferir dominis .online aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .online si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .online té un cost de 50 euros (preus sense IVA) .\nPots modificar els contactes i servidors de DNS dels teus dominis .online a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .online\nSi gestiones varis dominis .online o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .online o contractar un servei de hosting posa't en contacte amb nosaltres.


La Terminal: Aquí us deixem el sumari del programa d'aquesta nit\nAquí us deixem el sumari del programa d'aquesta nit\nA La Terminal d'aquest dijous dia 20 d'octubre entrevistarem a Joan Mora del Núcli, el col·lectiu encarregat d'organitzar els concerts a les Festes de Tardor de Sant Just. Ens parlarà de les actuacions d'aquest dissabte a la nit i de l'organització i les tasques d'aquest col·lectiu.\nLa sèrie d'animació "Jokebox"\nA la secció "Pantalles" de l'Adrià Calvo intentarem fer un estudi de la nostra societat a través de les cerques al Google de milions d'usuaris, a més de repassar els millors i els pitjors programes de la televisió actual. La Clara Aguilar obrirà el "Quadern Musical" per descobrir-nos el cantant Elliott Smith, el proper treball de Leonard Cohen i recomanar-nos el nou disc de The Caveman. Finalment, l'Albert Closas ens parlarà a "Redescobrint Tendències" del 48h Open House Barcelona, una mena de portes obertes d'edificis significatius de Barcelona. A més, coneixerem tres blogs molt interessants sobre disseny.\nConcerts de tardor.\nEl cantant d'indie-folk Elliott Smith.\nArriba el 48h Open House Bcn.\nTot això i més, aquesta nit a les 21h a Ràdio Desvern i en poques hores a l'apartat d'àudios d'aquest blog.\nEtiquetas: 48h Open House Barcelona, El núcli, Elliott Smith, Google, It's Nice That, Jokebox, Leonard Cohen, Not Common People, Salvados, The Caveman, Ventdelplà


Política de cookies - Can Barraca\nAquesta ‘Política de Cookies’ s’ha redactat, a partir d’una auditoria externa estan, subjecte a actualitzacions periòdiques. El propòsit és ajudar a comprendre l’ús que la present pàgina web fa de les cookies, la finalitat de les cookies utilitzades, així com les opcions que l’usuari té a disposició per gestionar-les.\nwww.canbarraca.com ha desenvolupat aquesta cookie per informar que és una cookie, que utilitzem en aquesta web i ajudar-te a poder gestionar-les segons sigui el teu interès.\nThus, there’s no need to be concerned about where you will get them best dissertation writing services out of.\nAixí mateix, les cookies poden ser ‘pròpies’ o de ‘tercers’. Les primeres són aquelles que s’envien a l’ordinador de l’usuari des d’un equip o domini gestionat per canbarraca.com, mentre que les cookies de ‘tercers’ són aquelles que s’envien a l’ordinador de l’usuari des d’un equip o domini gestionat per proveïdors contractats per canbarraca.com (per exemple, el servei d’analítica web, que ofereix Google).


el cafè de nit: OUS POCHE SOBRE UN LLIT DE PATATA, AMB CRUIXENT DE PERNIL\nOUS POCHE SOBRE UN LLIT DE PATATA, AMB CRUIXENT DE PERNIL\nAhir us proposava una endevinalla. La Gemma, de La cuina de casa, i el Ruben i el Jordi, de A la cuina, anaven ben encaminats.\nÉs un estri que és d’aquelles coses que quan les veus, preguntes: i això, per a què serveix?. I et diuen: ÉS PER FER OUS POCHÉ. QUEDEN MOLT BÉ, LA CLARA QUEDA RECOLLIDETA. Ah!, molt bé, doncs ho provaré!. I aquí teniu la meva experiència. A més, aquesta vegada he volgut jugar amb un nom ben llarg per a la recepta, així la “sofistiquem” una mica.\n- 2 ous ben frescos\n- ½ kg de patates blanques\n- Dos talls de pernil\nPreparació per al puré de patates:\nBullir les patates i quan estiguin cuites, escórrer-les bé, afegir-hi la mantega i la llet, triturar-les i reservar-les tapades amb un paper film que les toqui, perquè no es ressequin.\nPreparació per al cruixent de pernil:\nEscalfar el forn a 200º, amb l’escalfor de dalt i de baix. Posar el pernil a la safata del forn i coure’l durant 20 o 25 minuts aproximadament, fins que quedi ben cruixent. Reservar-lo.\nPreparació per als ous poché:\nFem servir el meravellós estri de silicona que us he presentat. Per anar bé, s’ha de fer servir un recipient que sigui baixet, una paella, per exemple, perquè les barquetes reposin i no “naveguin” quan l’aigua bulli.\nBé, doncs, posem una paella amb aigua i un rajolí de vinagre al foc, que ajuda a quallar la clara. Quan l’aigua bulli, introduir-hi les barquetes, trencar els ous i abocar-los a dins de cadascuna. L’únic petit inconvenient és que, com que tenen uns petits foradets perquè l’aigua toqui l’ou, en el primer moment de posar-lo, es perd una miqueta de clara, però de seguida es pren.\nDeixar coure els ous durant 5 minuts, fins que la clara sigui compacta.\nPer muntar el plat, amb un motlle quadrat, fer una base de puré de patata, disposar-hi a sobre l’ou poché i decorar-lo amb el cruixent de pernil.\nPublicat per Glòria a 20:30\nEtiquetes cuina, entrants, ous\nmilla 7 de maig de 2008, a les 21:15\nEnhorabona per les receptes crec\nque cada dia et superas la dels\nous té una pinta genial, be les fotos també son molt bones. La endivinalla per mi era una cosa ben diferent, soposo que per questió del tamany. je je..\nAdeu vaig a fer el sopar.\nAnònim 7 de maig de 2008, a les 21:19\nOhhhhhhhhhh...em vaig perdre l'endevinalla!!!...Quina ràbia!!!!...sisisi...estic d'acord amb la Gemma...feu una secció!!!...jejeje!!!..M'encanten els ous poche...sempre me'n faig i ara els prefereixo a la truita i tot!!!...Bon invent aquest...encara que amb el truc del paper film i una tasseta queden tb molt rodonets i més barat!!!...jeje!!!...\nGlòria 7 de maig de 2008, a les 21:35\nMontse, moltes gràcies. Una curiositat: què pensaves que era?. De totes maneres, quan jo ho vaig veure a la botiga, tampoc savia el que era, eh?.\nJa m'agradaria fer una secció, però vols dir que les "pijadetes" desconegudes donen per tant?. Ho haurem d'estudiar.\nFrancesc 7 de maig de 2008, a les 23:20\nGràcies pel teu comentari al meu bloc. Tot i que no és exactament de cuina, de vegades hi pose alguna recepta. Potser més endavant en faça un de cuina (si m'hi atrevesc). Per cert, el teu bloc està molt bé. Jo, no sóc tan expert en cuina. Salutacions\nGemma 8 de maig de 2008, a les 10:36\nOle, ho havia endevinat!!! Que tinc premi? ;)\nAquests ous tenen una pinta delixiosa, a l'última foto es veu que us han quedat al punt... Així va bé aquest estri? Jo també ho faig amb el truc que explica l'Eva i va molt bé...\nJo insisteixo amb la secció "endevinalla", crec que sí que dóna per tant... a més, no tenen perquè ser només estris, podrien ser ingredients estranys o exòtics, productes típics d'algun lloc... vinga, vinga, que pot ser molt divertit :)\nFrancesc, a veure quan t'animes a fer el teu blog de cuina!!\nenric 8 de maig de 2008, a les 15:06\nQue bo!!!! No se m'hauria acudit mai que aquest estri fos el que és!!! :))\nEl plat, genial!\nNo estaria malament, no, una secció com la que us proposa la Gemma, i ja us dono una idea pel premi que li podríeu donar si ella fos la que encertés la resposta: Deixar-la fer d'anxeneta en una diada castellera. :))\nFrancesc: Jo també t'animo des d'aquí que ens expliquis al teu bloc receptes del País Valencià!!!\nEster 8 de maig de 2008, a les 15:17\nJa s� que ara no s'ha de dir, un cop ja es sap el que �s, per� a m� tamb� em va passar pel cap que deuria ser algun estri relacionat amb els ous.\nSobre la secci� de les endevinalles, hi estic d'acord, ara amb premi encara faria m�s gr�cia.\nI els ous, una meravella. Enhorabona Gl�ria\nGemma 8 de maig de 2008, a les 16:02\nJe je je, Enric, que ja sóc granadeta per fer d'anxeneta... em sembla que el castell faria llenya! ;)\nGlòria 8 de maig de 2008, a les 20:43\nMolt bé per endevinar-ho. No ho havíem dit, però el premi era fer d'anxaneta a la diada del proper diumenge a Sants, je je je.\nEns pensarem la proposta de la Gemma. Ja tenim alguna idea.\nNo anaves desencaminada, vas tenir bona intuïció. A veure si posem una altra coseta.\nFrancesc 8 de maig de 2008, a les 20:43\nFrancesc 8 de maig de 2008, a les 20:47\nHola, pel que comentes al meu bloc, t'haig de dir que, malauradament, tant a França com a Espanya, només els espanyols i els francesos (no és el nostre cas, és clar) sembla que tinguen dret a opinar, fer i desfer a la seua. Tot el que ells fan és, per suposat, modern, democràtic i tolerant. Ara, si nosaltres demanem quasi (i mira que hi dic "quasi") el mateix, llavors ja som reaccionaris, insolidaris, poc democràtics i tota la resta de qualificatius que ens vulguen posar. Solució: passar d'ells i anar fent la nostra. De mica en mica s'ompli la pica.\nPer cert, Enric, gràcies per encoratjar-me a fer un bloc de cuina. Saps que passa, que tots els que feu blocs de cuina (Josep, Glòria, Gemma, etc.) feu unes coses tan bones, tan ben presentades i tan bé de tot que jo m'hi veig una mica "inútil" a la cuina. A més a més, vaig de bòlit a l'institut (hi sóc professor de català) i la cuina requereix un cert temps, del qual, ara com ara, jo no en dispose. Potser a l'estiu...\nSalutacions i gràcies per la vostra paciència en llegir-me.\nAnònim 9 de maig de 2008, a les 9:22\nOstres! quina passada, no l'havia vist mai aquest estri de cuina. Sembla estrany el munt de coses que hi han per cuinar, inovar, descubrir, inventar i un llarg etc... a la cuina.\nEl plat molt bo i una molt bona idea per quan tens gent per casa i per quan no!! ;-))\nSara Maria 9 de maig de 2008, a les 13:45\nA quina botiga ho vareu trobar? És genial.\nLa cuina vermella 9 de maig de 2008, a les 20:14\nPlass, plass, plass! Glòria quin plat més guapo! De fet que sàpigues que te la copiem descaradament pel proper sopar d'amics!\nGlòria 9 de maig de 2008, a les 20:48\nAnna de la Vila,\nJo el vaig fer servir tal com ho explico i la veritat és que va anar molt bé. I el plat et soluciona un sopar improvisat, no et sembla?.\nAquest estri el vaig comprar en una botiga que segur que coneixes, és al carrer de la Petxina, 8, a tocar de la Boqueria. És una travessia de la Rambla, justament on fa cantonada la pastisseria Escribà. Es diu Antigua Hojalatería Sucesores de Pedro Apollaro. És una botiga petitona però que quan hi entres, no pares de badar. La porten una mare i una filla que són encantadores. (Quina propaganda que els faig, eh?). La veritat és que val la pena fer-hi una visita.\nEncantada que em copieu la recepta. Per fer-ne més de dos, encara que no es faci servir aquest estri, sempre hi ha el recurs del paper film, que també va molt bé, però mireu, vaig trobar aquesta coseta i em va semblar divertida.\nAnònim 9 de maig de 2008, a les 23:03\nQuin estri més divertit. No ho hagués endevinat. La veritat és que no n'he fet mai. Per televisió si que he vist alguna vegada el truc del paper film amb la tasseta com diu l'Eva de Terrassa. La recepta és senzilla d'ingredients i la presentació és sofisticada. Aquets són els plats que m'agraden. Jo també amb copio la recepta i aviat la posaré en pràctica.\nGlòria 10 de maig de 2008, a les 11:15\nCom pots veure, a mi també m'agraden aquests plats senzillets però resultons. I seguint la broma de la Mireia Carbó amb els noms llargs, li vaig posar aquest per "vestir" una miqueta el plat.\nSara Maria 10 de maig de 2008, a les 22:37\nGràcies, conec la botiga, però he de confessar que hi vaig poc. Com també he de confessar que vaig poc a la Boqueria tot tenint-la al costat de casa... Qüestió d'horaris i de temps.\nCuinagenerosa 12 de maig de 2008, a les 0:28\nse m'havia passat per alt aquesta proposta tan original, pel que es veu a l'última foto, els ous van quedar al punt, i amb la patata i el pernil, devien quedar boníssims.\nGlòria 12 de maig de 2008, a les 19:41\nDoncs sí que van quedar al punt, eh?. Si no haguessin quedat bé, no hauria posat la foto, je, je!.\nSara 13 de maig de 2008, a les 17:57\nM'encanta la recepta... i els aparatets!!! Saps que els tinc exactament iguals, fins i tot del mateix color???\nGlòria 14 de maig de 2008, a les 12:52\nM'alegro que t'agradi la recepta. I els aparatets, els has fet servir?.\nAcabo de mirar el teu blog i ja he vist el teu sopar grec. Tens raó amb aìxò que quan ets a Grècia, no enyores els plats d'aquí. Al cap i a la fi, tot és cuina mediterrània, oi?\nAnònim 22 d’octubre de 2011, a les 0:58\ncuando los aficionados a la cocina sepais cocinar de verdad poner fotoos de olatos bonitoos porque esoo es mu siplee


El TC admet a tràmit amb efectes suspensius un recurs contra els\nEl TC admet a tràmit amb efectes suspensius un recurs contra els magistrats de la primera causa de BPA\nEl Tribunal Constitucional admet a tràmit, amb efectes suspensius, un recurs de tres processats en la causa primera de BPA que qüestiona la imparcialitat dels magistrats de Corts que havien de jutjar l'afer.\nEls recurrents consideren que s'han vulnerat els drets a un tribunal imparcial, a la defensa, a la jurisdicció i la llibertat d'expressió i demanen que s'anul·lin el autes del Tribunal Superior que desestimaven la recusació dels magistrats Josep Maria Pijuan, Enric Anglada i Concepció Barón.\nLa demanda dels processats, defensats per l'advocat Josep Antoni Silvestre, qüestionen l'actuació dels magistrats durant la celebració del judici arran d'un incident entre el president del tribunal de Corts i el lletrat, el qual pensa que va ser amenaçat. També el canvi de condició del Govern en la causa, en ser acceptat com a acusació particular.\nEl fet que el recurs hagi estat admès a tràmit amb efectes suspensius suposa que ni Pijuan, que ja ha estat apartat de la causa, ni Anglada ni Barón puguin intervenir-hi fins que el Constitucional no resolgui el recurs i dicti sentència. D'aquesta manera, no és possible la formació de la sala per reemprendre el judici en haver-hi disponible només un magistrat a Corts.\nAmb l'admesa a tràmit del recurs amb efectes suspensius també afecta la magistrada del Tribunal Superior, Marie Conte.


Construïm independència des del municipalisme – Espai Fàbrica\nby Arnau Mallol · 23 de desembre de 2013\nTinc molts dubtes del que significa aconseguir la independència d’un país en ple segle XXI, en un article passat (enllaç) ja vaig mostrar-ne alguns, però si tinc molt clar que a casa nostra es reclama posar fi a l’status quo vigent i encetar un canvi radical basat en el dret a decidir.\nSituació actual: entre el desconcert i el messianisme\nFent una ullada del quadre polític on ens trobem actualment podem veure que pocs agents saben com actuar davant del procés sobiranista obert a Catalunya.\nTrobem que ERC i CiU tenen marcat un full de ruta que es materialitza en fer una consulta d’autodeterminació (o convocar unes eleccions autonòmiques anticipades, que ells anomenen “plebiscitàries”), mentre mouen tots els contactes internacionals al seu abast per buscar suports per un estat català. Pel que fa a les polítiques socials, aquestes resten supeditades al conflicte nacional i es culpabilitza de les retallades socials a l’asfíxia financera que practica l’estat espanyol, veient com a única solució la declaració d’un estat català. Ambdues forces polítiques practiquen un lideratge messiànic del procés sobiranista, fet que pot fer trontollar l’objectiu d’aquest per l’associació del procés amb les polítiques concretes de CiU-ERC.\nL’ANC segueix una tàctica de pressió a ERC-CiU perquè realitzi tots els passos necessaris per a fer la consulta, però en tot moment aquesta organització delega totes les tasques de direcció, planificació i execució del procés sobiranista a ERC-CiU, per tant, en cap moment exerceix el lideratge d’aquest procés, sent un mer subaltern dels dos grans partits de govern.\nLes CUP i l’esquerra independentista tenen un full de ruta que se centra en exigir la celebració d’un Referèndum d’autodeterminació i l’obertura d’un procés constituent que atorgui al poble tot el poder per decidir com es construeix aquest nou país, però en aquesta guia li manquen, per exemple, els objectius concrets sobre com s’ha de desenvolupar i batallar. Pel que fa les retallades socials, les CUP i l’esquerra independentista les destrien del procés sobiranista, ja que entenen que el màxim responsable d’aquestes són les polítiques neoliberals, exemplificades per l’austericidi i la deutecràcia.\nEl Procés Constituent es troba immers en un debat entre què fer ara, com actuar en l’actual situació política i què fer l’endemà de la independència, tot des d’una perspectiva d’esquerra transformadora. Al ser un moviment polític de recent creació es troba en plena fase d’organització i estructuració, fet que dificulta que pugui tenir molta incidència ara per ara.\nEls moviments populars, en les seves múltiples formes organitzatives, es poden agrupar en dos grups: els que continuen en estat de reacció a les polítiques de retallades i s’han quedat en la fase expressiva de les lluites (moviment estudiantil, educació, etc.); i els que aposten per construir espais autònoms de treball i lluita (PAH, Can Batlló, etc.).\nDesprés trobaríem ICV-EUiA que es mou entre dues aigües pel que fa al sobiranisme, encara que tenint clar que s’ha de fer un referèndum i preguntar al poble. Respecte a les polítiques socials manté un rebuig frontal a les retallades, però sense plantejar canvis profunds i sense assumir les responsabilitats que els seus governs municipals i els 7 anys a la Generalitat tenen en l’actual situació econòmica.\nNecessitem un full de ruta: democràcia, ruptura municipalista i aliances\nÉs imprescindible que les forces polítiques i socials que en aquest país apostem per la ruptura reflexionem sobre l’actual situació i ens fixem un full de ruta.\nHem de tenir molt clar que el procés sobiranista no estarà lliure de moments difícils, ni de contradiccions, però com diu el gran lluitador Arnaldo Otegi “el problema de las contradicciones es saberlas gestionar”, perquè tinguem clar que “tota política que no fem nosaltres serà feta contra nosaltres”.\nPer una banda, cal redoblar esforços en la defensa democràtica del dret a decidir sobre totes les coses. S’ha de fer bloc democràtic entre tots els agents que defensen la consulta del 9-N, evitant que aquest bloc es trenqui i denunciant aquells agents que vulguin tergiversar la consulta democràtica. Cal batallar per deixar clar que s’ha de fer la consulta sí o sí, que preguntar als ciutadans i ciutadanes és la base de tota democràcia. L’objectiu d’aquest bloc ha de ser evidenciar, per enèsima vegada, la manca de democràcia de les estructures de govern de l’estat espanyol.\nEn la batalla per evidenciar aquesta manca de democràcia veurem que no només el govern de l’estat espanyol és antidemocràtic, sinó que es farà evident que la comunitat internacional (representada per les estructures de govern dels estats i els ens supraestatals -Unió Europea, per exemple-) tampoc ens permetrà decidir lliurement sobre el nostre país, ja que per reconèixer l’estat català se’ns exigiran contrapartides que poden hipotecar-nos.\nEn un algun moment o altre tocarà plantejar-nos com jugar en aquesta lliga, si és que creiem que cal jugar en la lliga de la creació d’un estat català a l’estil del segle XIX-XX en ple segle XXI…\nParal·lelament s’ha d’aprofundir en les vies de ruptura:\nPotenciar els espais, en forma, estructura i organització diverses, que resolguin la independència material de les persones. Tots i totes les activistes dels moviments populars hem de fer mans i mànigues per arrelar aquelles eines existents (obra social de la PAH, UPAC, ateneus populars com Can Batlló i la Flor de Maig, cooperatives d’energia i telecomunicacions, etc.), i si és necessari reformular-les i crear-ne de noves, que ens apropen a la independència plena. Des dels moviments hem de construir una teranyina estable d’instruments que ens assegurin la vida, que ens apropin a la llibertat.\nPromoure, reforçar, organitzar i implantar Candidatures municipalistes de ruptura de cara a les eleccions del maig de 2015. Els moviments populars, amb el necessari impuls de les CUP i les CAV, hem d’entendre les eleccions municipals del maig de 2015 com una data important per forçar una ruptura amb el règim vigent. Per poder plantar batalla als comicis municipals del 2015 en clau de governar pel poble i des del poble hem de buscar l’anàlisi de conjuntura i radiografia que compartim tots i totes sobre com hem arribat fins aquí, però el més important és treballar, des de ja, per trobar les solucions que signifiquin la recuperació del poder per les classes populars.\nDes dels Ajuntaments s’ha de lluitar per la municipalització dels serveis bàsics (aigua, llum, serveis socials, etc.) i buscar les formes de cooperació entre els diversos municipis per ajudar-se entre aquests ens, tot construint una assemblea de municipis lliures. Només trencant el règim des del municipalisme construirem la plena independència.\nTambé entenc necessari fer passos decidits enbuscar aliances amb les esquerres rupturistes de l’estat espanyol i d’Europa. És impossible pensar en una ruptura des de baix al nostre país sense tenir aliats que vulguin una ruptura, primer, en el conjunt de l’estat espanyol, i, posteriorment, a nivell europeu. Hem de treballar per construir aliances estatal i europees amb aquells agents que vulguin trencar amb el règim actual.\nPossibles escenaris: intervenció internacional o eleccions anticipades\nTenint molt clar que el govern de l’estat espanyol no pactarà un referèndum d’autodeterminació (Rajoy no és Cameron, tot i que ambdós formen part de la Unió Internacional Demòcrata) i, a més a més, prohibirà qualsevol consulta que s’intenti fer, tot i que no tingui format de referèndum amb una sola pregunta binària i de resposta unívoca, només podem preveure dos possibles escenaris: intervenció internacional o eleccions anticipades.\nLa intervenció internacional, poc probable, suposaria que CiU i ERC tenen molt bons contactes i que els suports recollits emparen la celebració de la consulta i recolzen els resultats obtinguts. En aquest supòsit, després de la consulta del 9-N-2014 s’obriria un període de negociació, forçada, amb el govern espanyol per a crear l’estructura de govern de l’estat català. Després d’aquest període veuríem quines són les contrapartides pactades per ERC-CiU amb els estats que empararien l’estat català, contrapartides que segurament limitarien el nostre dret a decidir i el procés constituent obert.\nLa prohibició de la consulta i la no intervenció internacional abocarien a CiU i ERC a convocar unes eleccions anticipades o a trair als milers i milers de persones que impulsen aquest procés sobiranista. En el supòsit d’unes eleccions autonòmiques anticipades és imprescindible la presència d’una Candidatura rupturista que aposti per trencar clarament amb el règim vigent.\nPassi el que passi, la clau de la ruptura amb el règim seran les eleccions municipals del maig de 2015, perquè només des dels municipis es trencarà amb l’status quo.\nby La Fàbrica · Published 28 d'agost de 2006\nNext story Autocritiquem-nos i tornem al carrer\nPrevious story Atacs, hipocresies i violències de la reforma de la llei de l’avortament


Deu anys després del Fòrum. Un balanç urbanístic | La Trama Urbana\n← Com pot l’ “urbanisme tàctic” canviar el planejament oficial?\nTú a Boston y yo a Airbnb. Un análisis urbanístico de Barcelona →\nAquest text pretén fer un balanç del que va significar l’“operació Fòrum” pel que fa a les estratègies i els impactes urbanístics, intentant anar més enllà de la crítica fàcil del que va ser el seu invent o ficció programàtica. I és que si ens remuntem a l’origen urbanístic de la proposta, la necessitat i la pertinència d’actuar en un àmbit de ciutat que fins aleshores era un racó oblidat i maltractat és inqüestionable. Ara bé, l’explicació de l’evident desavinença existent entre ciutadania i l’espai Fòrum podria respondre al fet que el procés de transformació es va construir sobre dos conceptes urbanístics, al meu entendre, erronis.\nEl primer té a veure amb la manca de perspectiva metropolitana de l’actuació. L’àmbit del Fòrum, podent ser el centre d’un nou àmbit urbà de referència metropolitana, continua sent un racó de la ciutat central. L’àmbit del Fòrum havia de prolongar i fer coincidir dos eixos urbans importantíssims de Barcelona com són la Diagonal i el front marítim. Però enlloc d’entendre que la coincidència d’aquests dos eixos podia esdevenir un argument i una oportunitat per estendre el procés de regeneració i integració cap als territoris metropolitans més al nord, el que ha fet, malauradament, és capturar-los i interrompre’ls en un nou pretès àmbit urbà significatiu anul·lant la seva possible continuitat urbana. Actuant des d’una mirada excessivament central del què és Barcelona, s’ha endreçat l’espai però continua sent un racó de la ciutat central.\nFont: Wikipedia: BCN-ParcForum-4923 CC BY 3.0 Amadalvarez\nEl segon està vinculat al model urbà resultant. L’actuació del Fòrum, entesa com un àmbit ampliat pels projectes “Diagonal Mar”, va significar un punt d’inflexió pel que fa a les lògiques i la cultura de les operacions de transformació urbana de la ciutat. Fins aleshores, parlant genèricament de les operacions de transformació urbana, pot considerar-se que el binomi entre interessos públics i privats havia mantingut un cert equilibri, fonamentat sobretot en la raó de ser dels nous espais públics, la seva capacitat estructuradora i la seva complicitat amb els usos privats que es generaven. En canvi, l’actuació urbanística al voltant de l’epicentre Fòrum trenca aquest model i significa un punt d’inflexió cap a un nou model urbà que fragmenta els elements estructurals de la ciutat de les lògiques de funcionament de les peces que la conformen.\nAquest nou model es produeix, per una banda, per la pròpia la ficció programàtica de l’esdeveniment i les servituds infraestructurals, que van significar la generació d’uns nous espais públics i artefactes arquitectònics, com el mateix edifici Fòrum, absolutament alienats a la realitat quotidiana de la ciutat. I el que és pitjor, sense voluntat de cohesionar les diferents actuacions urbanístiques del seu perímetre i sense capacitat d’aportar millores als barris propers ja existents. I per altra banda, per la permissivitat amb nous desenvolupaments comercials i residencials associats a l’actuació Fòrum implantats d’acord una lògica individualista sense cap compromís amb un projecte urbà en comú. I finalment, crec que tot plegat planteja un dubte al voltant d’un dels aspectes que es pot considerar positiu de l’actuació Fòrum.\nDeu anys després, potser caldria preguntar-se si és compatible la internalització urbana de grans d’infraestructures, com en aquest cas una depuradora, una incineradora i una planta de tractament de residus, amb un model de ciutat continu. I sobretot si s’havia de fer renunciant al model de ciutat característic de Barcelona.\nAquesta entrada ha esta publicada en Infraestructures i transport, Ordenació del territori i planejament. Afegeix a les adreces d'interès l'enllaç permanent.


Camil Ros: de novembre 2008\nDe sortida la baixada de la inflació ha de ser una bona noticia, però l’anunci de l’IPC harmonitzat del novembre en el qual es situarà al 2,4% estatal, és una mala notícia pels que menys tenen i especialment als pensionistes.\nMés de la meitat de l’any hem tingut una inflació desbocada ballant amb puntes al voltant del 5%, i amb els pertinents increments de preus, perquè en la societat en que vivim es triga segons a augmentar els preus i una eternitat a baixar-los, el clar exemple és el preu del petroli que tot i la baixada no ha baixat tant a les gasolineres com ha baixat el preu del barril.\nEn la macro economia la notícia és bona perquè en el trimestre que entrarem o estarem a punt d’entrar en recessió que a sobre tinguem la inflació sense control es podria generar encara més sensació de crisi. Segurament la baixada del petroli és producte de la crisi especialment de la crisi del consum sigui en part real, en de sensació.\nPer la micro economia diària és una mala notícia perquè la baixada de la inflació no esta comportant una baixada dels preus del consums més bàsics d’alimentació, roba,... i per tant quan toqui la revisió salarial de les nomines un cop més perdrem poder adquisitiu, i aquest fet és especialment alarmant pels i les pensionistes amb pensions en bona part dels casos inferiors a 1000€, ja que la revisió salarial per part de l’Estat es produeix amb l’IPC del novembre, quan la resta de l’any la inflació era alta o molt alta, per tant el salaris més baixos com són les pensions i els salaris per sota de 1000€ que són els de la majoria seguiran sent el que de manera més clara pateixen la crisi de manera directe.\nParlar de sindicalisme basc és parlar de Jose Elorrieta, el secretari general d’ELA, primera força sindical amb el 42% de la representació, avui després de 20 anys d’estar al capdavant del sindicat a deixat pas a una nova generació.\nConèixer Elorrieta és conèixer l’il·lusió, el lideratge necessari en el sindicalisme, la contundència i l’encert les reflexions i les paraules, avui en la seva darrera intervenció ens ha donat una bona mostra d’aquest compromís amb la classe treballadora i la llibertat d’Euskal Herria, el discurs d’ELA força desconegut per a molts, segurament el via necessària per l’esquerra i pels treballadors, des del rebuig inequívoc a la violència i amb compromís inequívoc amb la llibertat, uns fragments del darrer discurs de Jose Elorrieta coma secretari general d’ELA:\n-Trepitjant a terra som invencibles\n-La practica ens ensenya, aprenem del que veiem\n-Sense acció sindical, no hi ha sindicalisme\n-No estem d’acord amb la violència i tampoc estem d’acord amb la política antiterrorista\n-ETA sobra i fa nosa i l’estatut està mort\nUGT de Catalunya demana a l'Estat que aprofiti al màxim la seva capacitat d'endeutament per a rescatar la indústria\nUn resum de la roda premsa de presentació del pla d rescat per la indústria:\ndocument integre del pla de rescat per a la indústria\nBARCELONA, 24 Nov. (EUROPAPRESS) - UGT de Catalunya va presentar avui la seva proposta per a portar a terme un pla de rescat per a la indústria que inclogui crèdits que garanteixin la liquiditat de les empreses i ajuts a la competitivitat i a la R+D+I, per al que va exigir al Govern que utilitzi la seva capacitat d'endeutament i injecti fons públics. Segons el secretari de coordinació sectorial del sindicat, Camil Ros, l'endeutament actual de l'Estat arriba a el 35% del Producte Interior Brut (PIB), però va recordar que la normativa permet arribar al 60% del PIB, pel que va demanar que el Govern faci ús d'aquesta possibilitat per a dissenyar, d'acord amb els agents socials, línies "clares" de política industrial. Així, va apuntar que els recursos per a rescatar a la indústria haurien d'arribar de fons públics dels governs (tant estatal com autonòmic) i va afirmar que una part dels recursos del pla de rescat a la banca "també haurien d'arribar amb urgència a empreses i famílies perquè no resulti un fracàs". Ros va alertar que el PIB industrial, que representa el 50% del PIB català, "ja està en crisi perquè acumula dos trimestres consecutius amb resultats negatius" i en el tercer trimestre "es va acostar al -3%", va afegir. Va assegurar que un pla que ajudi a la indústria "vindrà a reactivar al conjunt de l'economia". UGT de Catalunya va subratllar la necessitat que el pla se centri en sectors especialment castigats per la crisi, com és el cas de l'automoció, i urgeix que es consensuï amb els agents socials abans de Nadal per a evitar que els efectes de la crisi i la falta de liquiditat "afectin als comerços i frenin el consum". Segons els càlculs del sindicat, al novembre els ERO entrats a la Conselleria de Treball afecten a 6.600 persones, el que se suma a les 5.600 afectades a l'octubre i demostra que la crisi ha entrat "en una deriva galopant sense que hagi sensació que vagi a anar a menys", va lamentar Ros. Va assegurar que "més de la meitat" dels ERO són de suspensió temporal, pel que va advocar per frenar aquesta tendència amb altres fórmules. El responsable de coordinació sectorial d'UGT de Catalunya va proposar que algunes de les fórmules a seguir per l'Administració poden ser l'entrada en el capital d'algunes empreses, tal com va apuntar el conseller d'Indústria la setmana passada; els crèdits a llarg termini per a finançar I+D i, especialment, els crèdits a curt termini per a finançar el capital circulant. "Algunes empreses ja han manifestat els seus problemes per a afrontar el pagament de les nòmines de desembre, on es concentren la majoria de pagues dobles", va sostenir la secretària general de la Federació del Metall, Isabel Martínez, que va apostar per analitzar "una per una" la situació de les empreses per a no confondre a les quals es troben en dificultats per la falta de líquid de les quals "no han fet els deures i ara sofreixen les conseqüències. MESURES DAVANT ELS ERO Martínez va demanar que els ERO temporals presentats per empreses per a enviar a la plantilla a l'atur durant uns dies en 2009 "no es comptabilitzin" en la reducció de la prestació d'atur. Va assenyalar que el sindicat va fer arribar aquesta proposta al Govern per a evitar que aquests empleats que es veuran afectats per expedients temporals "vegin el seu comptador de prestació d'atur a zero" i que se'ls conservi tot el període d'atur generat amb el seu treball.\nA més, la secretària del metall va sol·licitar que l’Inspecció de Treball en funcions de guàrdia hauria de poder recollir el testimoni de treballadors de petites empreses que veuen com es para la producció i no tenen treball sense estar formalment acomiadats. "En aquests casos que el cap no compareix, l’inspecció hauria de poder dictar una resolució d'urgència perquè els treballadors poguessin cobrar l'atur", va constatar.\nAquest és un clar exemple de com la crisi dia a dia va destruint llocs de treball, aquests són els teletips de les agencies ACN, EFE i EP d’avui i cada dia és igual o més:\n-Ceràmiques Sugrañes presenta un ERE para despedir a 84 trabajadores en Cerdanyola del Vallès\n-L'empresa Gonvarri, dedicada a la fabricació de components per a l'automòbil, ha presentat avui als sindicats un Expedient de Regulació d'Ocupació (ERO) temporal per acomiadar durant 70 dies a 200 treballadors de la seva planta de Castellbisbal (Vallès Occidental).\n-Mahle presenta un segon ERO per acomiadar durant una setmana 459 treballadors\n-Uns 300 treballadors del moble de les Terres de l'Ebre poden quedar afectats per suspensions temporals de contractes\n-El 90% de les empreses del sector comerç no ampliaran plantilla per Nadal, segons la UGT\n-La UGT denuncia falta de centres de formació per a aturats al Vallès Oriental\n-Uns 200 treballadors es manifesten a Barcelona contra l'ERO d'ONO\nEl holding d’inversions de “La Caixa” Criteria, i el seu President en concret declarava amb tota la tranquil·litat del món, que Port Aventura estava a la venda, aquesta declaracions en el marc de que les inversions de “La Caixa” que tenien que tendir més cap les inversions financeres que les industrials.\nPort Aventura és un exemple clar d’una bona inversió tant per la creació d’ocupació directa com per la dinamització econòmica del territori, en aquest cas el camp de Tarragona.\nA les caixes d’estalvis els accionistes som la gent que tenim les nostres llibretes d’estalvi o poc estalvi, no un grup d’accionistes que busquen el màxim rendiment dels seus dividends, les assemblees generals i els consells d’administració estan formats també en part per representants de les institucions polítiques i per tant dels partits polítics.\nPer tant les inversions de les caixes d’estalvi han de ser estratègiques no per la màxima rendibilitat, sinó sobretot per invertir en aquelles activitats econòmiques i industrials clau per l’economia i l’ocupació de Catalunya, l’important és entrar en els consells d’administració d’empreses estratègiques catalanes o de multinacionals que tenen centres de treball a Catalunya, si estem allà a on és decideix el nostre futur industrial, podrem decidir sobre ell, si no hi som anem com anem, i les caixes d’estalvi es demostra que podrien fer millors inversions de les que fan.\nDifícilment els responsables del desgovern mundial encapçalats per en Bush podia donar grans solucions, però com que havien insistit tant, finalment s’esperava alguna resposta per la reconstrucció de món econòmic i polític.\nPerò només començar ja ens diuen que canvis els mínims per damunt de tot garantir la famosa llibertat del mercat, llibertat que només afecta els que més tenen.\nQueda clars que els responsables polítics de la crisi mundial han perdut l’oportunitat, si la conclusió és que es tornaran a trobar l’any que ve, l’únic que tindrà de bo es que en Bush ja no hi serà, però segurament serà massa i també milers de llocs de treball tampoc.Davant del fracàs dels G-20 i els seus amics, cal plantejar com construïm un nou sistema mundial a on el centre siguin les persones i el progrés, cal que des de les organitzacions socials del món especialment la internacional de sindicats CSI, assumeixin el repte de liderar les propostes pel canvi, cal passar de la resignació a l’actuació.\nDiuen que entre aquest trimestre o el següent Catalunya entrarà en recessió –dos trimestres consecutius amb creixements negatius- però a hores d’ara i per desgracia ja podem afirmar que la industria està en resecció, el II trimestre del 2008 el PIB va ser un de -2,1 i el tercer trimestre la dada avançada la situa en un -2,8, i algun analistes afirmen que encara pot ser pitjor.\nLa industria –estricta- a Catalunya suposa aproximadament un 50% del PIB i si li sumem les empreses de serveis a les empreses en apropem al 66% del PIB. En aquest moments podem afirmar que la meitat de Catalunya està en recessió que per si no fos suficient problema, aquesta meitat el tractora de la major part de l’economia catalana.\nA Catalunya tenim de manera clara unes quantes crisis: la crisi immobiliària, la crisi financera, la crisi de les deslocalitzacions, la crisi en el consum,... i cal afegir que com no hem fet els deures en creu un nou model productiu amb més qualitat i competitivitat, la crisi segurament en cara serà més profunda.\nL’altra dia escoltava una manera molt gràfica d’explicar la situació actual: hem patit un tsunami, segurament ja ha passat- l’aigua encara no ha marxat, no serà fins llavors quan veurem la magnitud de les destrosses, que com preveu que seran moltes més que fins ara.\n“la millor qualitat d’un veritable revolucionari és un gran sentiment d’amor; d’amor per l’humanitat, per la justícia i per la veritat”\nEm quedo amb aquesta frase del Che, en la primera part de la pel·lícula del Che, el argentino, una pel·lícula de contrastos, de lluita de compromís, de símbols,.... veurem com acaba la segona part.\nAquesta frase dona dimensió humana i real a tota aquella gent que lluita per les llibertats.\nL’amor com la millor arma ideològica per estimar a les persones i el món que ens envolta.\nCompromís, lluita, llibertat, justícia, democràcia,... moltes paraules importants i necessàries, però segurament la humanitat dels grans homes i dones s’ha de mesurar per l’amor, per les coses en que lluiten i amb l’amor segurament les van aconseguir.\nSegurament amb tendresa i ser pròxim al que pateix, tu també pateixes, tu també lluites, tu ets ell, ell ets tu,... si no creus i estimes amb els que lluites, difícilment guanyaràs a la injustícia, difícilment arribaras a la victòria, amb amor va arribar la victòria del Che "fins a la victòria sempre".\nProp de 40000 treballadors i treballadores pels carrers de Barcelona, en defensa de l’industria i l’ocupació Defensant el lloc de treball però també un model de societat, aquella societat basat en l’economia productiva i per tant per un model productiu que tingui com a columna vertebral la industria, aquella industria, generadora de riquesa, ocupació de qualitat i equilibri territorial.\nAquest és el tret de sortida de més mobilitzacions, no volem culpables sinó solucions a la destrucció d’ocupació que estem patint, volem que els recursos públics vagin adreçat a mantenir i crear ocupació, si la gent no perd la feina, politiques socials de risc no seran tant necessàries.\nDe moment als governs exigim polítiques decidides –com el pla de rescat de l’industria- la responsabilitat dels governs es donar respostes per poder superar aquesta situació, si no veiem respostes més endavant, ja no només exigirem, sinó també denunciarem i mobilitzarem encara més.\nEls governs no són responsables de la situació, ara si que es poden convertir en els responsables de no donar solucions, o que les solucions només beneficiïn a quatre de banc i empreses.\nEstem disposats a negociar solucions però al mateix temps no pararem de mobilitzadors, en aquest moments calen propostes, mobilització i negociació i mobilització,...\nAquella escalfor mentre de fora et ve el soroll d’una pluja intensa, ens llevem, hem perdut la claror del diumenge solejat, els trons i la pluja la música del mati i els llamps la seva llum.\nEl poeta cantava que al meu país la pluja no sap ploure o plou poc o massa, si plou poc és la sequera si plou massa és la catàstrofe, qui portarà la pluja a escola?\nLa pluja silenciosa i constant aquella que va fent arreu, que omple a on a d’omplir i rega allà a on ha de fertilitzar per què creixin nous i vells colors, aquesta pluja que arriba a les arrels més llunyanes perquè continuen els vells arbres i en neixin de nous amb nous fruits.\nAquella pluja intensa de sobta molesta, però que l’endemà veus com s’ha emportat el sobrer, ha deixat el necessari el més arrelat del que tenim, la pluja i el vent de vegades molestos de vegades necessari.\nLa pluja que no volem és aquella que ens destrossa els camins, que ens inunda els pobles, que s’emporta allò més apreciat i ens deixa el dolent, que no ens deixa caminar ni per prats ni camins, que ens canvia el paisatge verd pel de la desolació.\nMoltes pluges necessitem per seguir caminant, per seguir creixent, per seguir compartint, per seguir construint,... sapiguem destriar les pluges que volem en cada moment, de vegades necessitem un bon xàfec, de vegades la pluja fina, segur que després de la pluja torna a sortir el sol.


Gràcies, senyor Jobs | Martech Zone\nGràcies, senyor Jobs\nDimecres, octubre 5, 2011 Dissabte, octubre 25, 2014 Douglas Karr\nLa meva obsessió per poma va començar quan el meu amic Bill Dawson i la seva dona, Carla Ybarra-Dawson em va comprar un AppleTV un any. Aquell va ser el principi ... ara els meus fills tenen MacBook Pros i iPhones, la meva oficina està plena de pantalles de cinema, iPads, un altre AppleTV, un iMac i un Mac Mini Server. Passa alguna vegada per la nostra oficina i fes un cop d'ull.\nMolts dels meus amics que es burlaven de mi ara tenen Apple ... inclosos Doug Theis, Adam Small i Jenni Edwards. No els hi vaig parlar. De fet, la majoria de les vegades havia de defensar la despesa afegida. És perquè no es tracta d’Apple Cult ni d’intentar semblar genial, ni de ser anti-Microsoft (m’agrada Microsoft!), Ni de demostrar que vaig gastar molts més diners que algú altre ... va ser perquè portar maquinari d’Apple va continuar inspirant-me per no comprometre's.\nEl que va fer Steve Jobs amb Apple em va impedir mirar un ordinador com a eina i em va començar a fer pensar en això com un pinzell per deixar la meva empremta al món.\nSé que sona de moda, però que existeix la inspiració. A mesura que he anat creixent el meu negoci, he après que cada cop que em comprometo és com treure un xip d’una obra d’art. Finalment, l’empresa semblarà una mica de merda vella i barata. No vull que la meva empresa tingui un aspecte així. Així que no em comprometo. He perdut alguns amics per això. He perdut un soci comercial. He perdut alguns clients per això. Enyoro tots ... però sé que estava fent el correcte. El meu negoci continua florint i atraient clients més grans i millors. Tinc amics que em van quedar atrapats. Tinc altres empreses que segueixen aguantant-me;). Tots sabem que anem en la direcció correcta.\nFora del disseny del seu maquinari i programari, totes les històries que vaig llegir sobre el senyor Jobs eren que mai no comprometria. Calia fer-ho tot una mica millor, una mica més prim, una mica més ràpid ... TOT. Moltes persones properes a ell diuen que tenia un dolor al darrere per treballar ... però mai no canviarien res per això.\nNo tinc grans visions de DK New Media sent la propera Apple, però fins i tot dins de la meva petita xarxa d’amics, lectors i col·legues, espero poder fer-los pensar una mica diferents dels que fan altres.\nGràcies, senyor Jobs.\netiquetes: appleAppleTVBill Dawsonla mort de Steve Jobssteve jobsSteve Jobs mort\nComportament del consumidor contra el negoci a les xarxes socials\n5 d'octubre de 2011 a les 9:14\nBen dit germà. Amén i Déu acceleren Steve.\n5 d'octubre de 2011 a les 9:22\nContràriament al que molts puguin pensar de la meva opinió, vaig apreciar Apple i els seus productes. Com heu dit, el que no m’agradava era el seguiment de fanboy-Kool-aid-drinking-cult-like-de molts dels seus fans. Estic completament d’acord amb la innovació, la creativitat i la inspiració que Steve Jobs sembla haver estat el catalitzador de diversos mètodes diferents. L’enyoraran.


A més de la regla de les 'tres M', existeixen altres mesures per a reduir el risc de contagi\nper Daniela De Amorín 04/02/2021 16:36h\nA més de la regla de les 'tres M', existeixen altres mesures per a reduir el risc de contagi | Pixabay | Orna Wachman\nA hores d'ara ja tots coneixem les mesures preventives per a evitar contagiar-nos de coronavirus. Des de l'esclat de la crisi sanitària han insistit en la coneguda regles de les tres 'M': mascareta, mans i metre de distància.\nTampoc podem oblidar-nos de la regla de les tres 'C', que ha estat explicada pel Catedràtic de Salut Pública, José María Martín Moreno, a 'Espejo Público'. «Cal evitar els llocs Tancats, llocs molt Concorreguts i Contactes molt pròxims».\nSón mesures que ja tenim interioritzades i que, pràcticament, realitzem de manera automàtica, una cosa que també és causada per l'obligatorietat i importància que se li ha donat a aquestes mesures.\nQualsevol espai tancat està replet de senyals informatius que ens recorden que hem de desinfectar-nos les mans amb freqüència i marques a terra que ens ajuden a respectar la distància.\nNo obstant això, existeixen altres mesures preventives davant el coronavirus que són igual d'importants i eficaces, però a les quals no se li ha donat tanta repercussió i importància.\nConcretament, existeix una mesura que ha estat assenyalada per alguns experts com la gran oblidada de la pandèmia: protegir-se els ulls.\nLa gran mesura oblidada: protegir-se els ulls redueix un 65% el risc de contagi\nEs tracta d'una mesura que el doctor en Bioquímica i Biologia Molecular, Javier Yanes, considera clau per a frenar l'avanç del virus, ja que els ulls suposen una via molt comuna d'entrada del virus. El doctor Javier Yanes ha assegurat en el seu blog de 20 minutos 'Ciencias Mixtas' que protegir els ulls redueix el contagi en més d'un 65%, una xifra molt elevada si tenim en compte que la ultra coneguda mascareta disminueix el risc en un 82%.\nEs tracta d'una informació que ha defensat el doctor en el seu blog, però que ha estat corroborada científicament per la revista científica 'The Lancet', que va analitzar 172 recerques realitzades en 16 països.\nNo obstant això, també existeixen altres treballs que no són concloents sobre aquest tema. Alguns articles publicats en la revista 'Eye', 'Cell Reports' i en 'Nature Communications' no mostren cap evidència científica categòrica sobre la possibilitat d'infectar-se a través de l'ull.\nEn aquest sentit, Javier Yanes recalca que provar o descartar una infecció a través de l'ull és una cosa molt complicada perquè es tracta d'un òrgan molt complex amb diferents connexions en l'organisme.\nCom protegir-se els ulls davant el coronavirus?\nA pesar que no existeix una conclusió categòrica sobre aquest tema, el doctor en Bioquímica també apunta en el seu article a una revisió publicada en el 'British Journal of Ophthalmology' per a incidir en la importància de protegir-se els ulls.\n«Encara que sembla que la probabilitat de la superfície ocular com a via d'entrada de la infecció és baixa, la infecció o transmissió del SARS-CoV-2 a través de la superfície ocular pot causar conjuntivitis i altres malestars oculars. Per tant, la protecció adequada dels ulls és un procediment essencial de prevenció, sobretot per al personal mèdic», recull l'article.\nPer aquesta raó, l'expert ha incidit en la importància de resguardar els ulls i s'ha lamentat que no sigui una mesura recomanada regularment per les autoritats per a la població en general. Un mètode per a protegir els ulls eficaçment és a través de l'ús de pantalles facials, que han demostrat ser molt eficaces en el cas dels sanitaris.\nSegons un estudi realitzat a l'Índia per la revista 'Jama', els contagis entre els sanitaris que visitaven a malalts de coronavirus en els seus domicilis van desaparèixer en utilitzar pantalles facials.\nEn aquest sentit, les ulleres també s'han convertit en un inesperat aliat en la lluita contra el virus perquè actuen de barrera protectora impedint que les nostres mans es posin en els ulls i puguin arrossegar partícules virals al seu interior.\nEl problema de les meses electorals: la comarca on utilitzaran suplents de pobles veïns


Camps recomana als castellanoparlants aprendre el valencià perquè és una "experiència única"\nEl president de la Generalitat Valenciana presenta el nou programa de traducció al valencià Salt 3.0\nEl president de la Generalitat Valenciana, Francesc Camps, va recomanar hui als castellanoparlants de la Comunitat que comencen a llegir en valencià i s'introduïsquen en esta llengua perquè, segons va assenyalar, és "un treball interessant i una experiència única al nostre territori que es faça esta prova de llegir, escriure i aprendre moltes coses escrites en valencià".\nCamps va realitzar estes manifestacions durant la presentació de la nova versió del programa informàtic de traducció al valencià Salt —Salt 3.0—, que a partir de hui es troba a disposició de tots els usuaris a la pàgina web de la conselleria de Cultura, Educació i Esport. Entre les novetats que incorpora el programa, figura la possibilitat de traduir textos del valencià al castellà, ja que les anteriors només traduïen textos del castellà al valencià.\nDurant l'acte, el president de la Generalitat va defensar el bilingüisme i, per a això, va posar com a exemple la seua experiència personal, la d'un castellanoparlant de mare aragonesa, encara que de pare valencianoparlant, i amb tota la seua formació acadèmica realitzada en castellà, segons va assenyalar, que un "bon dia vaig pensar que era un salt personal començar a parlar en valencià, llegir en valencià, aprendre en valencià i escriure en valencià".\nCamps, que estigué acompanyat pel conseller de Cultura, Educació i Esport, Esteban González Pons, i el secretari autonòmic de Cultura i Política Lingüística, David Serra, va afirmar que el bilingüisme "t'arrela molt més al teu territori i et fa entendre moltes coses d'allò que som i volem ser en el futur".\nEl cap de l'Executiu valencià es va mostrar "molt content personalment perquè ser bilingüe no està malament", va dir, ja que, entre d'altres coses, va afirmar que obri "més la ment, he pogut aprendre i comprendre moltes coses del meu territori i la meua família, i ha sigut un repte personal que crec que ha valgut la pena", va declarar.\nVa afirmar que usant el valencià "m'ha anat bé com a ciutadà" i, per això, va recomanar "a qui vulga que faça també la mateixa tasca i tinga la mateixa experiència", ja que, segons va assenyalar, "és senzill" i només consistix a "agafar algun llibre i començar a llegir". Sobre això, va insistir que, independentment d'aprendre acadèmicament la llengua, l'acostament al valencià es tracta d'una "predisposició personal" i va instar a "començar a fer este esforç personal".\nDESCOBRIR UN ALTRE MON\nCamps va assenyalar que introduir-se en esta llengua "és descobrir un altre món molt interessant i apassionant" i, per això, "recomane com un treball interessant i una experiència única al nostre territori que es faça esta prova de llegir, escriure i aprendre moltes coses escrites en valencià".\nRespecte al Salt, va assenyalar que hui és "un dia molt important per al valencià i la Comunitat Valenciana", ja que, segons va recalcar, este programa és "un instrument al servici de totes les persones, que tindran l'oportunitat, a través d'un sistema fàcil i àgil, d'arribar a entendre paraules i comprendre millor el que és la traducció al valencià i del valencià i al castellà".\nVa destacar que, a través de la difusió del programa per internet, des de "qualsevol lloc del món" es podrà accedir al traductor i al diccionari que incorpora, el que permetrà, per exemple, que els membres de la Casa de València a Buenos Aires puguen traduir el seu butlletí intern al valencià, segons va assenyalar.\nAixí mateix, va mostrar el seu agraïment a les cambres de comerç, ajuntaments i universitats valencianes pel seu suport al projecte".\nPer part seua, González Pons va declarar que el Salt 3.0 "és l'instrument més potent que ha existit fins ara per a la promoció del valencià" i ho va descriure com un traductor del valencià al castellà i a la inversa, un corrector del valencià i un "mitjà d'aprenentatge de la nostra llengua". Entre els seus continguts, la nova versió incorpora un diccionari de valencià, una flexió verbal i un diccionari de sinònims.\nEn la traducció, el programa usa un mètode interactiu que, segons el conseller, "minimitza els errors i garantix una gran qualitat del text resultant". A més, revisa automàticament el text i informa d'errors i paraules dubtoses. Entre d'altres, detecta errors ortogràfics, paraules i perífrasis incorrectes, locucions errònies, combinacions incorrectes de pronoms i faltes de concordança.\nAixí mateix, González Pons va destacar que el Salt 3.0 permet que l'usuari "aprenga el valencià a partir dels seus propis errors", amb centenars de fitxes d'ajuda sobre lèxic, que permeten realitzar consultes sobre qüestions de gramàtica, ús de majúscules, signes de puntuació o classe de lletra, entre d'altres. A més, el conseller va manifestar que la inclusió de la traducció de texts del valencià al castellà afavorirà la redacció de documents en les dos llengües.\nUna altra de les novetats del Salt 3.0 és la incorporació d'un registre dels usuaris, que d'esta manera, podran rebre informació puntual sobre les futures millores o versions del Salt que es desenrotllen.\nLa conselleria de Cultura distribuirà d'este programa, en col·laboració amb altres institucions com els ajuntaments, les cambres de comerç, els sindicats i les universitats, un total de 127.000 còpies. A la presentació de la nova versió del Salt van assistir la presidenta de l'Acadèmia Valenciana de la Llengua (AVL), Ascensió Figueres, acompanyada pels membres de la institució normativa; representants sindicals i membres de l'Administració autonòmica, entre d'altres.


Catalan Films & TV disposa de 8 Forum Day Passes i 3 Full Forum Passes que seran distribuïts entre la delegació catalana. Per tal de poder disposar d'aquestes acreditacions cal que ens envieu un email a qpons@catalanfilms.cat abans del 10 d’octubre indicant el nom de la vostra empresa, de les persones assistents al mercat i quin tipus de "pass" voldríeu tenir.\nA més, Catalan Films & Tv disposa d’un descompte per a les acreditacions de Festival. El preu amb descompte és de 204€ en comptes de 240€.\nForum Day Pass – 130€\nPer optar a aquest passi cal que escriviu a qpons@catalanfilms.cat abans del 10 d’octubre.\nL'accés als tres dies del Forum (Forum pass) està també molt restringit. IDFA assegura l'entrada d'almenys 3 professionals catalans. Si us plau comuniqueu el vostre interès abans del 10 d'octubre a qpons@catalanfilms.cat.\n· IDFA FORUM (es durà a terme del 24 al 26 de Novembre)\n· Cerimònia d'obertura de l'IDFA FORUM\n· Entrada a la cerimònia i festa de l'entrega de premis: 23 Novembre\n· Serveis del "First Aid Doc Clinic"\n· Sala amb servei d'ordinadors i accés a internet\nIDFA - Guest Pass €240 + 6% IVA - La delegació catalana compta amb un 15% de descompte.\nAquells que vulguin optar aquest descompte heu d'escriure a qpons@catalanfilms.cat amb les dades i el tipus d'acreditació. Recordeu que la data límit per aparèixer al catàleg imprès és el 10 d’octubre (a partir d'aquesta data només online).


Es constitueix el Consell Municipal d’Adolescents de l’actual curs escolar — Ajuntament de la Seu d'Urgell\nSou a: Inici Notícies Es constitueix el Consell Municipal d’Adolescents de l’actual curs escolar\nEs constitueix el Consell Municipal d’Adolescents de l’actual curs escolar\nLa primera sessió plenària del curs ha estat presidida pel Vicealcalde urgellenc, Francesc Viaplana, i ha comptat també amb la participació del regidor de Joventut, Xavier Estival.\nAquest matí s’ha celebrat a la sala d’actes de l’Ajuntament de la Seu d’Urgell la primera sessió plenària del Consell Municipal d’Adolescents (CMA) de l’actual curs escolar 2019-2020, que ha estat presidida pel Vicealcalde urgellenc, Francesc Viaplana, i ha comptat amb la participació del regidor de Joventut, Xavier Estival. També hi ha pres part el regidor del grup municipal Compromís per la Seu, Àngel Rúbio.\nEn aquest primer ple, els 12 membres que el conformen -alumnes dels instituts La Valira i Joan Brudieu i del col·legi La Salle- han pres possessió del seu càrrec. La sessió ha continuat amb les intervencions d’aquests representats dels adolescents on han fet les seves peticions a l’Ajuntament sobre diferents aspectes de la ciutat com via pública, així com consultes i observacions sobre qüestions que els hi afecta directament com a ciutadans i ciutadanes de la Seu d’Urgell.\nEn aquesta sessió del CMA, els representants dels i les adolescents de la Seu han fet palès davant de les autoritats municipals la necessitat de poder disposar d’un espai per a joves, sobretot per fer-ne ús les tardes dels cap de setmana, un espai per a pintar grafits, i un local per fer teatre, d’entre d’altres peticions.\nPer la seva part, regidor de Joventut, Xavier Estival, els ha informat respecte disposar d’un espai per a joves que des de l‘equip de govern ja s’hi està treballant però que caldrà trobar una proposta consensuada amb els i les joves de la ciutat. Estival també ha explicat que properament el centre cívic l’Escorxador oferirà unes parets per pintar-hi grafits.\nVal a dir que aquests i aquestes adolescents estan treballant futures accions per lluitar contra el canvi climàtic.\nD’altra banda, el regidor de Joventut ha avançat als i les membres del CMA que en el programa lúdic INSOMNI oferirà aquest estiu diverses novetats, a més a més de les propostes de cada estiu, com una nit de karaoke, batalles de galls, entre d’altres. També s’ha anunciat que des de l’Àrea de Joventut de l’Ajuntament de la Seu es convoca un concurs de talents que s’adreça a tots els i les joves de la Seu d’Urgell.\nTant Viaplana com Estival han esperonat als i les membres del CMA que presentin propostes per a la festa major per al públic adolescent i les facin arribar a la comissió de festes.


Doble sessió inaugural del Cicle de cinema dels Drets dels Infants 2018-19 - Cicle de cinema dels drets dels infants\nDoble sessió inaugural del Cicle de cinema dels Drets dels Infants 2018-19\nAquest dilluns 5 de novembre ha engegat l’edició 2018-19 del Cicle de Cinema dels Drets dels Infants dedicada a la temàtica A Barcelona convivim en la diversitat. Ha començat amb una doble sessió que ha portat un total de 350 alumnes de diferents centres educatius de la ciutat fins als Cinemes Girona.\nA la sala 3, la primera projecció de la selecció de set curtmetratges Històries d’amistats ben diferents! ha comptat amb la presència dels alumnes i les alumnes d’educació infantil de l’escola Nou Patufet, l’escola Mercè Rodoreda i l’Espai de Criança La Pinya. Han gaudit d’una sessió plena de relats que els han permès reflexionar sobre el fet que tots i totes som diferents, que és molt interessant trobar formes de conviure en la diversitat, i que resulta molt enriquidor fer amics i amigues ben diversos. Els nens i les nenes han descobert com les diferències de cada un dels protagonistes de les històries es transformaven en qualitats que els fan singulars. Durant la sessió, han participat molt als espais de debat i han fet intervencions molt interessants amb frases com: “tots som diferents i ens hem de respectar”.\nEls més grans de 3r, 5è i 6è de primària s’han emocionat a la sala 1 amb la projecció de la pel·lícula Ocells de pas. L’aventura que viuen la Cathy i la Margaux ha acompanyat a la reflexió dels alumnes i les alumnes de les escoles Pegaso, Griselda i Els Xiprers sobre la importància de no subestimar a ningú. En el debat final, han sortit aportacions molt interessants per comprendre la trama del film i treure’n aprenentatges. Entre elles, ha destacat la d’un alumne de 6è de l’escola Pegaso que ha fet una intervenció profunda i molt colpidora. Ha explicat que, “encara que hi hagi persones amb capacitats diferents, són capaces de fer molt més del que creiem”. I tot seguit ha apuntat que “no cal jutjar-les només mirant la superfície, sinó que cal mirar què hi ha a sota de la superfície per veure la realitat de les persones”.\nDes d’avui fins al 20 de novembre, gairebé 5.000 alumnes d’educació infantil, primària i secundària de prop de 50 escoles i instituts de Barcelona podran gaudir d’un total de 22 sessions de cinema per treballar com la cura i el respecte de la diferència fan millorar la convivència i construeixen una societat més rica, plural i humana.\nTambé hi ha programats quatre diumenges de Cinema en Família amb El bosc de Haquivaqui (recomanada a partir de 4 anys) els dies 11 i 25 de novembre, i Jacob el llop (recomanada a partir de 7 anys) el 18 de novembre i el 2 de desembre, sempre a les 11h i als Cinemes Girona. Les sessions són gratuïtes i la reserva de places es pot realitzar a través del blog Cicle de Cinema dels Drets dels Infants: https://www.cinemadretsinfants.cat/.


Els compradors tindran un descompte per a les Jornades de Cuina\nPresentació del Vide Dressing, ahir a la Massana.\n“El Vide Dressing té un clar objectiu de dinamitzar la parròquia, ja que atrau un elevat volum de visitants que venen a comprar i a passar el dia”, explica el conseller de Turisme, Comerç i Dinamització, Josep Maria Garrallà, que remarca que “per donar cabuda a l’alta demanda d’inscripcions per muntar parada hem decidit traslladar el mercat de la Closeta a les Fontetes”.\nEl comú ha establert un sentit únic per recórrer el Vide Dressing: els visitants hauran d’entrar per l’edifici de l’Oficina de Turisme, aniran pujant les diferents plantes, travessaran la passarel·la i baixaran per l’edifici del telecabina.\nA més, i amb l’objectiu de dinamitzar la parròquia, els compradors del Vide Dressing obtindran tiquets de descompte del 10% per als menús de les Jornades de Cuina de Tardor la Massana Fogons.\nEl departament de Turisme també està preparant una edició del Vide Dressing centrada en l’esport per al mes de novembre vinent.\nNomés una petita observació. "Dressing" és efectivament un anglicisme. Però "vide" és una paraula francesa.\nPlaça d'aparcament va dir..Hi ha molta gent que no sap què vol dir "Vide Dressing". Sembla que si fem servir anglicismes sóm millors i més moderns. El missatge ha d'arribar a tota la societat i que tothom l'entengui.\nDona… hi ha d'haver un cert glamour no creu?\nBuida-armaris (per no dir vacia-armarios) queda poc atractiu potser…\nLa gent, si vol, es posa al dia ràpidament amb els anglicismes\n#4 Plaça d'aparcament\nRemei va dir..No us poseu pas les mans al cap quan es diu « parking » o « fastfood »…per posar un exemple\nSón paraules ben angleses i les diuen per tot el mon. No n'hi ha per tant! Cuidar la llengua si! Però tampoc cal rebutjar paraules que s'han generalitzat arreu del mon…\nHi ha molta gent que no sap què vol dir "Vide Dressing". Sembla que si fem servir anglicismes sóm millors i més moderns. El missatge ha d'arribar a tota la societat i que tothom l'entengui.\nNo us poseu pas les mans al cap quan es diu « parking » o « fastfood »…per posar un exemple\n#2 Andorra anglofona\nRealitat va dir..I per què ho han de dir en anglès? S'ha de ser ben acomplexat... trobarien normal dir-ho en castellà?\nTotalment d'acord, així defensem la nostra llengua?\nI per què ho han de dir en anglès? S'ha de ser ben acomplexat... trobarien normal dir-ho en castellà?


Junqueras demana d'escurçar terminis del procés constituent després de l'encausament de Mas\nJunqueras demana d’escurçar terminis del procés constituent després de l’encausament de Mas\nPel president d’ERC, Oriol Junqueras, l’encausament del president de la Generalitat, Artur Mas, és la millor demostració que Catalunya ha de ser un país independent. Avui ha estat entrevistat a RAC-1 i ha dit que el fet que hagin encausat el president Mas és una invitació perquè no hi hagi dilacions. Per això ha dit que era tan important ‘d’escurçar els terminis i posar en marxa el procés amb una sessió parlamentaria que assenyali al món que ha començat el procés cap a la independència’. Finalment, ha considerat que seria ‘monstruós’ que s’hagués fet coincidir expressament la citació de Mas el 15 d’octubre amb el 75è aniversari de l’afusellament del president Lluís Companys.\n‘Mentre formem part d’aquest estat espanyol, qüestions tan normals a qualsevol lloc del món com consultar l’opinió dels ciutadans es convertiran en una querella i un encausament’, ha dit. I ha recordat tot seguit que no hi havia antecedents de cap país en què una consulta a la ciutadania s’hagi respost per la via judicial.\nEn aquest context, ha defensat que l’encausament és una demostració més que la pertinença a l’estat espanyol és ‘del tot inviable’ i que cal la desconnexió de l’estat espanyol.\nSegons Junqueras, no sembla gaire ‘edificant’ ni és pas un exemple ‘de pulcritud ni oportunitat’ que s’hagi fet pública la imputació del president de la Generalitat dos dies després de les eleccions del 27-S i ha afegit que consideraria ‘monstruós’ que s’hagués volgut fer coincidir la citació de Mas davant del TSJC amb el 75è aniversari de l’afusellament del president Lluís Companys.\nFinalment, Junqueras ha afirmat que és una obligació dir que ‘l’estructura i la cúpula judicial està polititzada i respon a interessos polítics’ i que, per tant, està determinada pel govern espanyol. En aquest sentit, ha recordat que la Fiscalia depèn del Ministeri de l’Interior i que els òrgans de regulació de la justícia i el Tribunal Constitucional (TC) són òrgans de nomenament polític.


El Gremi de Forners de Lleida preveu vendre 360.000 coques dolces de Sant Joan | UA1 Lleida 104.5 FM\nEl Gremi de Forners de Lleida preveu vendre 360.000 coques dolces de Sant Joan\n23/06/2022 - 11:46:00 Actualitzat el 23/06/2022 - 13:11:19 Alexandra Fos\nEl Gremi de Forners de Lleida preveu vendre 360.000 coques dolces de Sant Joan. La coca de fruita confitada i la de crema són les preferides dels lleidatans.\nLa presidenta del gremi de Forners de Lleida, Pilar Marques, assenyala que enguany es mantenen les xifres de venda de l'any anterior amb 360.000 coques dolces i un lleuger augment de les coques salades amb 300.000 unitats.\nMarques, apunta que aquest augment es deu a la comoditat que ofereixen les coques salades com un àpat, "la gent vol gaudir de la festa i despreocupar-se de cuinar, a més les coques salades com les de recapte ja les tenim molt integrades en el nostre dia a dia".\nTot i això, a Lleida les protagonistes de la revetlla seran les coques de fruita i crema, tot i que s'introdueixen novetats: "la de fruita és manté com la preferida i va pujant sobretot la de crema, tot i que ara cada vegada es demana més una innovació que consisteix en farcir una coca de nata fresca, als lleidatans els agrada molt".\nPel que fa a l'afectació de la inflació, Marques recorda que els clients poden notar un augment en el preu de les coques de Sant Joan per l'encariment de les matèries primeres i l'energia, però que serà mínim.


LECTURES DE LA MISSA: DIJOUS DE LA SETMANA III DE QUARESMA\nDIJOUS DE LA SETMANA III DE QUARESMA\nLectura primera Jr 7,23-28\nAquest és el poble que no fa cas del Senyor, el seu Déu\nEl Senyor diu: «Quan vaig treure d'Egipte els vostres pares, els vaig manar que m'obeïssin, i els vaig dir: "Jo seré el vostre Déu i vosaltres sereu el meu poble. Seguiu els camins que jo us assenyalo, i tot us anirà bé". Però no em van escoltar ni em van fer cas. Van seguir l'obstinació del seu cor pervertit i em van donar l'esquena, no la cara, des del dia que els seus pares sortiren d'Egipte fins avui. Cada dia, des de primera hora, us he enviat tots els meus servents, els profetes, però no m'heu escoltat ni n'heu fet cas, us heu fet rebels al jou, pitjor que els vostres pares. Tu digue'ls tot això, i ells no t'escoltaran, crida'ls, i ells no et respondran. Llavors els diràs: "Aquest és el poble que no fa cas del Senyor, el seu Déu, ni es vol corregir. No té mai la veritat als llavis, l'ha perduda del tot"».\nEvangeli Lc 11,14-23\nEls qui no van a favor meu van en contra\nEn aquell temps, Jesús estava traient un dimoni que havia deixat mut un home. Així que el dimoni sortí, el mut parlà, i la gent n'estava meravellada. Però alguns deien: «Aquest treu els dimonis pel poder de Beelzebul, el rei dels dimonis».\nJesús, coneixent el que pensaven, els digué: «Tot reialme dividit en faccions que lluiten entre elles quedarà desolat, i tota família dividida s'ensorrarà. Igualment si el Regne de Satanàs s'ha dividit en faccions, com podrà durar? Si jo, doncs, treia els dimonis pel poder de Beelzebul, tal com vosaltres esteu dient, els vostres fills, amb quin poder els traurien? Per això ells mateixos seran els vostres jutges. Però si jo trec els dimonis pel poder de Déu, és que el Regne de Déu ja és aquí amb vosaltres. Mentre un guerrer valent i ben armat guarda el recinte de casa seva, tots els seus béns estan segurs. Però si l'ataca un altre de més valent, un cop l'ha derrotat, li pren tot l'armament que el feia invencible, i en reparteix les despulles. Els qui no van a favor meu van en contra, els qui no m'ajuden a recollir escampen.


Passar pel món fent el bé! - Arquebisbat de Barcelona\nÉs tan gratificant trobar gent bona a cada passa que fem, i compensa tant avançar-se a la bondat aportant-hi el millor de cadascú\n23 Febrer, 2016 -\nHe suggerit moltes vegades —perquè ho crec fermament— la necessitat de recórrer amb freqüència a l’Evangeli perquè pot ajudar-nos a crear entre tots un millor clima de convivència. Quan els aparells electrònics no tenen accés a una connexió diàfana diem que no hi ha cobertura, la qual cosa ens impedeix donar via de normalitat a la necessitat que tenim de comunicació. Tanmateix, estem satisfets si aconseguim la cobertura desitjada perquè ens facilita entendre millor.\nI si aquesta cobertura fos l’esforç de tots plegats per crear un espai de bondat que impregnés tot l’ambient que ens rodeja, tant el que anem fent cada dia allà on som com el que rebem per pura gratuïtat? És tan gratificant trobar gent bona a cada passa que fem, i compensa tant avançar-se a la bondat aportant-hi el millor de cadascú! No puc deixar de creure que en el cor de cada persona, allà on no podem enganyar-nos ni enganyar ningú, aquesta font de bondat hi és. L’home bo —diu l’Evangeli— del tresor del seu cor, en treu la bondat. La consciència em diu que cal creure que és així.\nDeu ésser important, doncs, descobrir actituds interiors que acompanyen la bondat: la lleialtat, la rectitud de cor, la tendresa, la humilitat, la sinceritat, l’honradesa, la misericòrdia i totes aquelles altres que amb ella caminen juntes i són descrites com a fruits de l’Esperit: l’amor, el goig, la tolerància, la pau, la benvolença, la fe, l’amabilitat, el domini d’un mateix. I encara més, la bondat també apareix en la descripció que sant Pau fa del qui estima: «És pacient, és bondadós, no té enveja, no és presumit ni orgullós, no és groller ni egoista, no s’irrita ni es venja; tot ho creu, tot ho espera, tot ho suporta, l’amor no passarà mai.»\nVoler passar pel món fent el bé és més que una bona decisió, és una vocació. És el que es diu de Jesús i és el testimoni que de nosaltres espera. De ben segur que en aquest corrent de vida hi trobem, juntament amb la bellesa i la recerca de la veritat, aquella felicitat que la bondat espontàniament contagia.


Two bedroom apartment on Masherov avenue 57 Brest Bielorússia - Ofertes d'hotels amb els MILLORS DESCOMPTES EN LÍNIA\nпроспект Машерова 57, Kijeuka, Brest, Bielorússia, 224013 - Veure al mapa\nTant si es tracta d'un viatge de plaer com si és de negocis, Two bedroom apartment on Masherov avenue 57 és una elecció d'allotjament magnífica quan visiten Brest. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Two bedroom apartment on Masherov avenue 57, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos Wi-Fi gratuït en totes les habitacions, servei d'habitacions, habitació familiar, servei de llançadora.\nA més, totes les habitacions ofereixen una gran varietat de comoditats com ara calefacció, escriptori, balcó/terrassa, telèfon, ventilador per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Two bedroom apartment on Masherov avenue 57 és una elecció inteligents per a viatgers a Brest, i ofereix una estada relaxant i sense molèsties.\nTots els comentaris (112) Parelles (21) Viatgers en solitari (6) Famílies amb infants petits (28) Famílies amb infants grans (26) Grups (31)


Guardiola renya i rescata Sandro RosellRacoBlaugrana.com\nHome Notícies Barça Guardiola renya i rescata Sandro Rosell\nGuardiola renya i rescata Sandro Rosell\nLes declaracions de Rosell a la campanya solidària ‘Enviem la fam a la porra’ encara porten cua. Pep Guardiola ha hagut d’apagar de nou l’incendi. El tècnic blaugrana ha posat Sandro Rosell al seu lloc després que el president poses la pota pronosticant una maneta del Barça a la final de la Copa del Rei que s’ha de disputar d’aquí a vint dies a València. “És impossible guanyar 5-0 el Madrid a la final de Copa” ha començat dient Guardiola, que ha negat estar dolgut per les declaracions de Sandro que no casen amb el discurs de prudència que sovint surt del vestidor.\nEl tècnic de Santpedor creu que tot i el context en que es va fer l’aposta –com més alt fos el pronòstic, més menjar recollit per acabar amb la fam a casa nostra– el president ho podria haver evitat. “Tinc la impressió que no ho tornarà a fer, dels errors se n’aprèn” ha dit Guardiola en la roda de premsa prèvia al partit de demà contra el Vila-real. “No conec massa el president Rosell, és una persona molt coherent, des que és president ha estat modèlic. És la màxima autoritat del club, jo no li haig de donar consells” ha sentenciat.\nGuardiola ha volgut treure ferro a l’assumpte dient que si es tractava de fer una aposta gran per donar més aliments, ell hagués dit 60-0… “I així no hi ha debat” ha aclarit. Per acabar el tema, el de Santpedor ha evitat valorar si la polèmica servirà de motivació extra per als jugadors del Reial Madrid: “Si s’han sentit ofesos, no era la nostra intenció. La trajectòria del club en aquests tres anys ens avala, sempre els hem respectat, tant en la victòria com en la derrota”. Quan li han preguntat per la reacció de Mourinho, Guardiola li ha donat la raó: “Depèn de qui digui una cosa o el lloc on ho faci, les paraules es veuen d’una manera o d’una altra”.\nLa UEFA també ha estat present en la roda de premsa i Guardiola no se n’ha estat d’enviar-los un recadet. Sobre l’estat de la gespa de l’estadi de Kaunas el tècnic ha recordat que “la UEFA no suspèn mai res, encara que hi hagi volcans i et facin viatjar milers de kilòmetres”.\nLectures 2968 vegades per 1125 lectors\nPrevious articleRoncero: "Florentino es un genio, ha metido allí a su amigo Rosell..."\nNext articleGuardiola diu que s'acaba la seva etapa a Can Barça\nMelloney maig 24, 2014 at 4:54 am\nEs posa en marxa la llista d’espera dels abonaments\nEl FCBarcelona ha posat en marxa de manera oficial el funcionament de la llista d’espera d’abonaments al Camp Nou, formada per 9.141 socis. Des...


Escut de Galícia - Viquipèdia, l'enciclopèdia lliure\n29 de maig de 1984\nL'escut de Galícia és un dels símbols de Galícia. Apareix descrit a la llei 5/1984, de 29 de maig, Llei dels símbols de Galícia, que també regula el seu ús a la comunitat autònoma.\nL'escut reial es basa en les armes de l'antic Regne de Galícia. El calze (Sant Grial) és la figura heràldica més antiga que representa a Galícia. Es té constància de la seva existència des del segle XIII.\nEscut del Rei de Galyce al Armorial Segar, any 1282.\nL'escut de Galícia porta, en camp d'atzur, un calze d'or sumat d'una hòstia de plata, i acompanyat de set creus retallades del mateix metall, tres a cada costat i una al centre del cap.\nEl timbre, corona reial, folrada de gules, o vermell, tancada, que és un cercle d'or, encastat de pedres precioses, compost de vuit flors de fulles d'acant, visibles cinc, interpolades de perles i de cadascuna de les seves fulles surten cinc diademes sumades de perles que convergeixen en un món atzur, amb el semimeridià i l'equador d'or, sumat de creu d'or.\nEl motiu que l'escut contingui set creus es correspon amb l'anterior divisió provincial dels territoris gallecs de l'antic Regne de Galícia. Les set províncies eren: Santiago, Betanzos, Mondoñedo, Tui, Lugo, Ourense i la Corunya (aquestes tres últimes d'igual nom que les actuals, encara que no amb els mateixos límits). A cada antic territori li corresponia una creu. El sant grial al centre, representa el privilegi excepcional de la catedral de Lugo de mostrar públicament l'hòstia o cos de Crist. Cal tenir en compte que les primeres representacions contenien un nombre variable de creus que amb el temps va ser fixat en set.\nInformació sobre l'escut a la pàgina de la Xunta de Galicia (gallec)\nObtingut de «https://ca.wikipedia.org/w/index.php?title=Escut_de_Galícia&oldid=22252717»\nLa pàgina va ser modificada per darrera vegada el 6 nov 2019 a les 12:34.


De Tot: de setembre 2010\nQuant estudiava el CAP (aquell curs que permetia als llicenciats fer classes a secundària) vaig aprendre un exercici demolidor. Es fan dos grups que han de posar marques en un quadriculat dibuixat a la pissarra. Per cada vegada que es fa un lligat de tres o quatre marques es rep un premi. Per natura, els dos grups comencen a posar marques evitant que el altre grup faci el seu lligat. Quan la gent se n'adona, ningú té premi. Tothom s'ha perjudicat innecessàriament doncs si cada grup es dedica a fer els seus lligats, no només sense perjudicar l'altre, sinó col·laborant per treure'n el màxim tothom té premi.\nAquest exercici l'hauria de fer la societat. S'hauria de plantejar quins són els beneficis que pot obtenir col·laborant. Però és clar, parlar d'aquests beneficis vol dir distribuir. I hi ha un grup reduït de persones que no estan disposades a fer-ho. Volen acumular i acumular més bens dels que necessiten per a viure còmodament, fins i tot, com a rics. Acumulen i acumulen a costa de bens que altra gent necessita. Amb això es resumeix la situació actual. Si un fons d'inversió pot guanyar comprant els aliments bàsics, ho fan. Ho van fer! Van encarir els productes per a obtenir el seu marge provocant la mort de moltes persones que no els podien comprar. Van concedir crèdits a gent que no complia les condicions, amb la promea de vendre després els immobles adquirits a un preu superior. Aquests deutes els van distribuir amagats en altres productes financers per tot el mon alliberant-se d'ells. Tota aquesta misèria humana va provocar la crisi actual. I tots sabem qui ho paga i qui ho pagarà durant temps.\nL'enemic no són la majoria dels empresaris, ni la majoria dels treballadors ni les seves organitzacions. L'enemic és tota aquesta gent que vol viure a costa de treure'ns els que ens pertany.\nAquesta gent, dies com avui, es deuen estar rient de nosaltres, de veure com la societat es baralla entre ella sense que a ells els afecti i pensant els següents passos per treure'ns més. Pensant en com inflar encara més les seves riqueses per a satisfer les seves manques d'autoestima, d'empatia, i, en general, d'humanitat.\nPublicat per Jordi a 20:05 Cap comentari:\nPublicat per Jordi a 19:40 2 comentaris:\nEn Labordeta tenia tota la meva admiració per haver estat el que jo considero un representant del poble com cal. Aquells polítics que encara tenen una mica de conciència van descansar el dia que es va retirar. Era molt millor que ells i ho sabien. La seva presència era un pes per a les seves conciències. Ara s'omplen la boca d'elogis: hipòcrites o com ben bé va dir "A la mierda".\nGràcies per haver existit. Vas ser una de les persones que fan el mon millor.\nL'últim premi "Principe de Asturias" dels esports va ser per a la selecció espanyola. Va obtenir la totalitat dels 28 vots. Cap vot per a la muntanyenca basca Edurne Pasabán que ha pujat els catorze vuit-mils que hi ha al planeta ni per l'altre aspirant. Em sembla extremadament anormal aquesta unanimitat.\nLa fundació que dóna aquests premis en la secció esportiva: “serà donat a la persona, institució, grup de persones o institucions que, a més de l'exemplaritat de la seva vida i obra, hagi contribuït a noves metes en la lluita de l'home per superar-se a si mateix i haver contribuït amb el seu esforç, de manera extraordinari, al perfeccionament, cultiu, promoció o difusió dels esports”.\nExemplaritat a la seva vida: l'Edurne segur que ho ha tingut més fotut. És molt més difícil dedicar-se de manera professional a un esport minoritari, amb poc seguiment, on has de ser de primera (l'equivalent a un Messi), per a poder obtenir patrocinadors (uns quants) per a fer les expedicions. Recordem que al futbol, a divisions inferiors la gent ja cobra.\nContribuir a noves metes en la lluita de l'home per superar-se a si mateix: Aquí no hi ha color. Cada quatre anys tenim un campió d'Europa de futbol i un campió del mon. A 2010 tenim unes quants seleccions que ho han estat i moltes més, campiones a Amèrica, Àsia, etc... però dones que hagin fet tots els 8000 del planeta només ella. I de superació no parlem: quant l'alçada supera els 8000 metres es parla de la zona de la mort. Quina és la probabilitat de morir en una ascensió i quina en un partit de futbol? Quin esport compta amb un equip de suport més gran? Qui juga en condicions ambientals al límit de la fisiologia? Recordem que si deixem de sobte a una persona a sobre d'un pic d'aquestes alçades morirà en pocs minuts.\nPromoció o difusió de l'esport: Aquí guanya el futbol per “golejada”. I tant, però tenint al costat tota la premsa disponible. L'Edurne no surt a primera pàgina ni que faci els catorze 8000 corrents en 14 dies, però la novia d'un jugador és noticia cada dia...\nL'acta del jurat indica: “que la selecció ha tingut la virtut de crear una tècnica i un estil de jocs admirats mundialment i, que es presenten a molts països com a pauta a seguir. Des del punt de vista social ha aconseguit que tot el país vibrés amb els seus triomfs i els fessin seus. I que els jugadors i tècnics han donat exemple de superació, etc. Etc...\nEn quant a la tècnica: Doncs que li donin el premi al Barça. Tothom està d'acord que era el seu estil de futbol. I que prèviament havia estat admirat i era una pauta a seguir per altres països: com per exemple Espanya. Algú ha tingut en compte que una gran tècnica a la muntanya és imprescindible per sortir-se'n com a mínim viu?\nDes del punt de vista social... Evident, el futbol té molts més seguidors. Però, si molts d'aquests fessin un cim, encara que fos un 2500, segur que li donarien el premi a l'Edurne. A més hi ha motius polítics que no comentaré...\nExemple de superació: ja comentat, no hi ha color.\nEn fi, potser els meus arguments no valen i les meves simpaties estan esbiaixades cap la muntanya però per mi: Edurne els premis esportius 2010 són teus!\nPublicat per Jordi a 22:24 3 comentaris:\nSembla que aquest video té ja un temps però és molt bó:\nAmb embaixadors com aquest tenim molt a guanyar.\nPublicat per Jordi a 19:39 1 comentari:\nEtiquetes de comentaris: Catalunya, Independència, Opinió\nDesprés de dos anys hem tornat a la Muntanya: El passat 4 i 5 de setembre van fer el tram entre Gósol i Prat d'Aguiló, part del camí que feien els segadors de Gósol per anar a la Cerdanya per que els lloguessin durant la recollida del blat. Aquest camí surt del poble cap a la serra de la Muga, bordejant-la fins al una vall que ens porta cap al Collell. D'aquí una pista forestal ens apropa al camí de pujada fins a la serra Pedregosa que, un cop passada, ens deixarà a la serralada del Cadi. Passarem al altre costat pel més que conegut Pas dels Gosolans baixant fins a Prat d'Aguiló.\nAquí deixo unes fotografies tot i que a la muntanya no hi ha res més que viure-la.\nFont Terres. A poc de sortir de Gósol. El Camí del fons és el que ens portarà a voltar la Serra de la Muga.\nPujant al Collell. Al fons a l'esquerra es pot veure la Serra Pedregosa.\nVista del Cadí des de la part més alta de la Serra Pedregosa. El piquet que es veu més a la dreta és el Comabona. Un pic més a l'esquerra té una depressió a l'esquerra on es troba el Pas dels Gosolans. Des d'aquest punt només cal planejar.\nEl famós Pas dels Gosolans. La primera i única vegada que l'havia fet havia estat en solitari. No va se així aquesta vegada que, tot sigui dit, és molt més divertit.\nEl nostre destí per fer nit: el Refugi de Prat d'Aguiló vist des del Pas.\nEs fa de nit a Prat d'Aguiló. El refugi està prou bé. I el personal és molt amable.\nVa ser una llàstima la presència d'un grup que o mai havien estat en un refugi o eren una colla de mal educats. A la nit van fer soroll molestant la resta quan intentàvem descansar.\nTornada cap a Gósol.\nNo té preu poder veure el Cadí al matí. No hi ha cap fotografia que li pugui fer justícia però, cal posar-la.\nAprofitem que hem matinat per fer cim al Comabona. El grup es va fer més gran amb dos companys que vam conèixer al Refugi.\nEl Pedraforca vist des del Cadí.\nArribem de tornada a Gósol, on tenim els cotxes per tornar cap a casa.\nPublicat per Jordi a 18:11 1 comentari:


No a la llei de senyes: El PP qualifica de 'traïdors al sentiment valencià' PSPV, Compromís i Podem\nEl PP qualifica de 'traïdors al sentiment valencià' PSPV, Compromís i Podem\nPer proposar derogar la Llei de Senyes\nEl president del grup parlamentari del PP a les Corts Valencianes, Jorge Bellver, ha qualificat PSPV, Compromís i Podem de "traïdors a la seua terra i a la seua gent" i ha dit que han traït "el sentiment valencià" en presentar una proposició per derogar la Llei de senyes d'identitat\nA través d'una nota de premsa, Bellver ha expressat que "la derogació per lectura única constitueix una traïció a la cultura valenciana i a les nostres tradicions". Bellver va ser l'encarregat de defensar la Llei a les Corts Valencianes, que va ser aprovada el març passat amb els únics vots a favor de la majoria absoluta del PP.\nLa llei va ser molt polèmica perquè crea un Observatori amb capacitat per decidir la retirada de subvencions públiques a entitats que atemptaren contra les senyes que defineix la norma. En aquest Observatori s'inclouen entitats en contra de la unitat de la llengua i s'exclou el Consell Valencià de Cultura i l'Acadèmia Valenciana de la Llengua, màxima autoritat lingüística segons l'Estatut Valencià.\nEl text també preveu que algunes entitats secessionistes de la llengua catalana adquirisquen capacitat docent i estableix que els Bous al Carrer són Bé d'Interès Cultural, entre altres qüestions que van suscitar controvèrsies.\n"L'esquerra evidencia la seua veritable cara catalanista"\nJorge Bellver ha assenyalat que "la defensa de les nostres senyes d'identitat és un orgull per al PPCV, però el tripartit s'avergonyeix de ser valencià i de sentir-se valencià, que és encara pitjor. L'esquerra evidencia la seua veritable cara catalanista en contra de les nostres senyes d'identitat ".\nEl president del grup popular ha criticat que amb la derogació de la norma "el tripartit es carrega de cop la defensa de les nostres tradicions i la nostra identitat, el reconeixement dels Bous al carrer, el cant d'estil, el reconeixement a la tasca docent de la Real Acadèmia de Cultura Valenciana i de Lo Rat Penat, o els esports autòctons com la Pilota, que es reconeixien expressament com a senyals d'identitat del poble valencià ".\n"Amb aquesta derogació se sotmet el poble valencià a una humiliació innecessària", ha dit Bellver que ha afegit que la protecció i la difusió de les senyes d'identitat fora del territori valencià, com a element dinamitzador, "eren claus" d'aquesta Llei.\n"El tripartit passa el corró sobre tot això, a ells els va més difondre la quadribarrada , l'adoctrinament en les aules o sumar-se a processos independentistes", ha considerat. El dirigent popular ha assenyalat que "malauradament, ells són més d'imposar unes senyes d'identitat que no ens són pròpies".\n"El que ha passat hui és una autèntica vergonya que els valencians i ni el grup popular ni el PPCV ho consentirem. Seguirem alçant la veu davant de qualsevol atac a les nostres senyes d'identitat ", ha conclòs.


Desallotgen 2 discoteques de Badajoz per sextuplicar l´aforament permès - Diari de Girona\nDesallotgen 2 discoteques de Badajoz per sextuplicar l´aforament permès\nBADAJOZ | EFE/DDG La Policia Local de Badajoz va desallotjar de matinada dues discoteques situades a la barriada de Valdepasillas per sextuplicar l'aforament permès establert en 97 persones, va informar el primer tinent alcalde, Alberto Astorga. El consistori també va informar que als dos establiments se'ls ha aixecat acta de denúncia per infringir l'horari de tancament.\nSegons el primer tinent d'alcalde i delegat de la policia local de Badajoz, l'aforament permès en els dos establiments és de 97 persones i quan es va produir el desallotjament de tots dos -amb tranquil·litat i sense incidents entre les quatre i dos quarts de cinc de la matinada-, en cadascuna d'elles hi havia aproximadament 600 persones.\nLa Junta Local de Seguretat, d'acord amb la Llei de Seguretat Ciutadana, haurà ara d'aprovar la sanció que correspongui per incomplir l'horari de tancament, i per superar l'aforament permès.\nLa direcció d'una de les discoteques, en un comunicat de premsa, va mostrar la seva "sorpresa" per la notícia difosa i va considerar que pot deure's a un "desafortunat malentès". Va assenyalar que l'aforament del local no és de 97 persones sinó de 916.